Vizbarų šv. Pranciškaus Asyžiečio koplyčia

Vizbarų šv. Pranciškaus Asyžiečio koplyčia – katalikų koplyčia, esanti Tauragės rajone, Žygaičių seniūnijoje, Visbarų kaime, prie kelio , už 8 km į šiaurę nuo Žygaičių. Įsiterpusi atskirame sklype tarp sodybinių namų, buvusiose nebenaudojamose kapinaitėse. Statinys mūrinis, sudėtas iš lauko riedulių ir plytų, atviru priengiu. Artimos aplinkos perimetrą žymi pavieniai akmenys, žalia veja.

 
Buvusi mauzoliejinė koplyčia suremontuota, įrengta laikyti pamaldoms.  Nelikę angų į buvusias kriptas.  Pamato cokolyje įmūrytas vienos kriptos antkapinis akmuo su įrašais. Koplyčia atidaroma šv. Mišioms keletą kartų metuose, per didžiąsias šventes. Telpa apie 20 žmonių. Kasmet spalio 4 d. kaimo gyventojai švenčia šv. Pranciškaus atlaidus. Priklauso Vainuto šv. Jono Krikštytojo parapijai.

Istorija 

Visbaruose buvę du dvarai. Dvarų pastatai neišliko. Išlikusios dvejos neveikiančios kapinės. Vienos jų atsirado XVIII a., kada jose Visbarų dvaro savininkas Gimbutas iš lauko akmenų ir plytų pastatė koplyčią. Koplyčioje ir greta jos buvusios kriptos. Čia 1764 m. palaidotas Gimbuto sūnus. Po Pirmojo pasaulinio karo koplyčia sunyko, buvo išplėštos kriptos. 

Sovietmečiu koplyčios pastatas buvo nuniokotas, be stogo, su keliais sienų fragmentais. Atgimimo metais vietos meistrų atstatyta, papuošta.

Šaltiniai 

Tauragės rajono koplyčios